Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2015 M. GEGUŽĖS 14 D. SPRENDIMO NR.** **5TS-50 „DĖL PARDUODAMŲ SAVIVALDYBĖS BŪSTŲ IR PAGALBINIO ŪKIO PASKIRTIES PASTATŲ SĄRAŠO SUDARYMO“ PAKEITIMO**

2019 m. lapkričio 18 d. Nr. 34-176

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos paramos būstui įsigyti ar išsinuomoti įstatymo 4 straipsnio 5 dalies 3 punktu ir atsižvelgdama į Lazdijų rajono savivaldybei nuosavybės teise priklausančio buto Nr. 3 su rūsiu, esančių Lazdijų r. sav. Lazdijų m. Dainavos g. 12, nuomininkės Genės Lukoševičienės 2019-09-30 prašymą „Dėl būsto privatizavimo“ bei Lazdijų rajono savivaldybei nuosavybės teise priklausančio buto Nr. 3 su 1/4 bendro naudojimo patalpų, 1/4 ūkinio pastato ir 1/4 kiemo statinių, esančių Lazdijų r. sav. Kapčiamiestis, Niedos g. 18, nuomininko Vidmanto Dambrausko 2019-11-05 prašymą „Dėl buto privatizavimo“,Lazdijų rajono savivaldybės taryba nusprendžia:

1. Pakeisti Parduodamų savivaldybės būstų ir pagalbinio ūkio paskirties pastatų sąrašą, patvirtintą Lazdijų rajono savivaldybės tarybos 2015 m. gegužės 14 d. sprendimu Nr. [5TS-50](http://www.infolex.lt/lazdijai/Default.aspx?Id=3&DocId=35532) „Dėl Parduodamų savivaldybės būstų ir pagalbinio ūkio paskirties pastatų sąrašo sudarymo“, ir papildyti jį 20 ir 21 punktais:

| Eil.  Nr. | Savivaldybės būstas | Adresas | Unikalus Nr. |
| --- | --- | --- | --- |
| 20. | Butas su rūsiu (pažymėtu R-4) | Lazdijų r. sav. Lazdijų m. Dainavos g. 12-3. | 5998-7000-2014:0006 |
| 21. | Butas (su 1/4 bendro naudojimo patalpų, pažymėtų nuo a-1 iki a-4, 1/4 dalis ūkinio pastato 2I1p bei 1/4 dalis kiemo statinių). | Lazdijų r. sav. Kapčiamiestis, Niedos g. 18-3. | 4400-5206-2029:4212 |

2. Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės merė Ausma Miškinienė

Rimvydas Kupstas, tel. (8 318) 66 115

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2015 M. GEGUŽĖS 14 D. SPRENDIMO NR. 5TS-50 „DĖL PARDUODAMŲ SAVIVALDYBĖS BŪSTŲ IR PAGALBINIO ŪKIO PASKIRTIES PASTATŲ SĄRAŠO SUDARYMO“ PAKEITIMO“ PROJEKTO**

**AIŠKINAMASIS RAŠTAS**

2019-11-06

Lazdijai

Lazdijų rajono savivaldybės tarybos sprendimo projektas „Dėl Lazdijų rajono savivaldybės tarybos 2015 m. gegužės 14 d. sprendimo Nr. [5TS-50](http://www.infolex.lt/lazdijai/Default.aspx?Id=3&DocId=35532) „Dėl parduodamų savivaldybės būstų ir pagalbinio ūkio paskirties pastatų sąrašo sudarymo“ pakeitimo“ parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos paramos būstui įsigyti ar įstatymo 4 straipsnio 5 dalies 3 punktu ir atsižvelgiant į Lazdijų rajono savivaldybei nuosavybės teise priklausančio buto Nr. 3 su rūsiu, esančių Lazdijų r. sav. Lazdijų m. Dainavos g. 12, nuomininkės Genės Lukoševičienės 2019-09-30 prašymą „Dėl būsto privatizavimo“ bei Lazdijų rajono savivaldybei nuosavybės teise priklausančio buto Nr. 3 su 1/4 bendro naudojimo patalpų, 1/4 ūkinio pastato ir 1/4 kiemo statinių, esančių Lazdijų r. sav. Kapčiamiestis, Niedos g. 18, nuomininko Vidmanto Dambrausko 2019-11-05 prašymą „Dėl buto privatizavimo“ *.*

Vadovaujantis Lietuvos Respublikos paramos būstui įsigyti įstatymo 25 straipsnio 2 dalies 5 punktu, už rinkos kainą gali būti parduodami savivaldybės būstai, kurie nuomojami ne socialinio būsto nuomos sąlygomis ir kuriuose nuomininkai yra išgyvenę ne trumpiau kaip 5 metus nuo sutarties sudarymo dienos. Lazdijų rajono savivaldybei nuosavybės teise priklausantis butas Nr. 3 su rūsiu, esantys Lazdijų r. sav. Lazdijų m. Dainavos g. 12, nuomojami ne socialinio būsto nuomos sąlygomis. Buto nuomininkė Genė Lukoševičienė bute gyvena nuo 1999-12-29 (tai patvirtinantys dokumentai – 1999 m. gruodžio 29 d. Gyvenamųjų patalpų nuomos sutartis Nr. 31 ir atnaujinta 2009 m. rugsėjo 29 d. Susitarimu ,,Prie 1999-12-29 Gyvenamųjų patalpų nuomos sutarties Nr. 31“ Nr. 2009-10-02/37-84). Lazdijų rajono savivaldybei nuosavybės teise priklausantis butas Nr. 3 su 1/ 4 bendro naudojimo patalpomis, su 1/4 dalimi ūkinio pastato ir 1/4 dalimi kiemo statinių, esantys Lazdijų r. sav. Kapčiamiestyje, Niedos g. 18, nuomojami ne socialinio būsto nuomos sąlygomis. Buto nuomininkas Vidmantas Dambrauskas bute gyvena nuo 2014-01-27 (patvirtinantys dokumentai - 2014 m. sausio 27 d. Gyvenamųjų patalpų nuomos sutartis Nr. 2014-01-28/37-4).

Šio sprendimo projekto tikslas – papildyti Parduodamų savivaldybės būstų ir pagalbinio ūkio paskirties pastatų sąrašą Lazdijų rajono savivaldybei nuosavybės teise priklausančiu butu Nr. 3 (unikalus Nr. 5998-7000-2014:0006) bei butui Nr. 3 priklausančiu rūsiu (pažymėtu R-4), esančiais Lazdijų r. sav. Lazdijų m. Dainavos g. 12 (punktas 20) bei Lazdijų rajono savivaldybei nuosavybės teise priklausančiu butu Nr. 3 (unikalus Nr. 4400-5206-2029:212) su bendro naudojimo patalpomis, pažymėtomis nuo a-1 iki a-4 bei butui Nr. 3 priklausančia 1/4 dalimi ūkinio pastato, pažymėto 2I1p (unikalus Nr. 5996-0029-4048) bei 1/4 dalimi kiemo statinių (unikalus Nr. 5996-0029-4037), esančiais Lazdijų r. sav. Kapčiamiestis, Niedos g. 18 (punktas 21).

Priėmus sprendimo projektą, bus perkamos turto vertinimo paslaugos dėl parduodamo gyvenamojo namo su rūsiu rinkos kainos nustatymo. Turto vertinimo paslaugos kaina bus įskaičiuota į parduodamo buto kainą.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistas Rimvydas Kupstas.

Biudžeto, finansų ir turto valdymo skyriaus vyr. specialistas Rimvydas Kupstas